Som 18-årig blev Karen Blixen optaget i forberedelsesklassen til [[Kunstakademiets Kunstskole for Kvinder]] på [[Charlottenborg]] i København. Hun gik to år på [[Kunstakademiet]] og blev i [[1905]] næstformand i [[Kunsternes Elevforbund]] og blev optaget på [[Kunstakademiets modelskole]], men benyttede sig ikke af tilbuddet. Som 22-årig debuterede Karen Blixen med fortællingen ''[[Eneboerne]]'', der blev trykt i tidsskriftet ''[[Tilskueren (månedsskrift)|Tilskueren]]''. Senere samme år udgav tidsskriftet ''[[Gads danske Magasin (tidsskrift)|Gads danske Magasin]]'' fortællingen ''[[Pløjeren]]''. Begge fortællinger blev offentliggjort under pseudonymet [[Osceola]].
Litteratur Historie Lister_over_personer Kultur Foreninger Organisationer Sprog